CELEX: 32011R0897
Language: el
Date: 2011-09-02 00:00:00
Title: Εκτελεστικός κανονισμός (ΕΕ) αριθ. 897/2011 της Επιτροπής, της 2ας Σεπτεμβρίου 2011 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

8.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 231/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 897/2011 ΤΗΣ ΕΠΙΤΡΟΠΉΣ
   της 2ας Σεπτεμβρίου 2011
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
            
         
               (3)
            
            
               Κατ’ εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού θα πρέπει να υπαχθούν στο κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
            
         
               (4)
            
            
               Είναι σκόπιμο να προβλεφθεί ότι ο κάτοχος δεσμευτικών δασμολογικών πληροφοριών οι οποίες έχουν εκδοθεί από τις τελωνειακές αρχές κρατών μελών σχετικά με την κατάταξη εμπορευμάτων στη συνδυασμένη ονοματολογία, αλλά δεν είναι σύμφωνες με τον παρόντα κανονισμό, μπορεί να συνεχίζει να τις επικαλείται επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Η Επιτροπή Τελωνειακού Κώδικα δεν γνωμοδότησε εντός της προθεσμίας που είχε ορίσει ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές κρατών μελών και δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Σεπτεμβρίου 2011.
      
         
            Για την Επιτροπή, εξ ονόματος του Προέδρου,
         Algirdas ŠEMETA
         
            Μέλος της Επιτροπής
         
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Προϊόν που έχει συσκευαστεί για λιανική πώληση σε φιάλη των 500 ml και περιέχει (σε % κατά βάρος):
                  
                              —
                           
                           
                              νερό
                           
                           
                              45,9
                           
                        
                              —
                           
                           
                              φρουκτόζη
                           
                           
                              33,3
                           
                        
                              —
                           
                           
                              ολιγοφρουκτόζη
                           
                           
                              7,6
                           
                        
                              —
                           
                           
                              συμπυκνωμένος χυμός μήλου
                           
                           
                              3,6
                           
                        
                              —
                           
                           
                              συμπυκνωμένος χυμός μαύρου φραγκοστάφυλου
                           
                           
                              2,3
                           
                        
                              —
                           
                           
                              φυτικά ολιγοπεπτίδια
                           
                           
                              2,3
                           
                        
                              —
                           
                           
                              κιτρικό οξύ
                           
                           
                              3,6
                           
                        
                              —
                           
                           
                              συμπύκνωμα maté
                           
                           
                              0,7
                           
                        
                              —
                           
                           
                              ζυμομύκητες τροφίμων
                           
                           
                              0,5
                           
                        
                              —
                           
                           
                              L-καρνιτίνη
                           
                           
                              0,1
                           
                        
                              —
                           
                           
                              σορβικό κάλιο
                           
                           
                              0,1
                           
                        Το προϊόν είναι καστανοκόκκινο, θολό, ελαφρώς παχύρρευστο υγρό με πυκνότητα 1,1812 g/cm3 και τιμή Brix 40.
                  Σύμφωνα με τις ενδείξεις της συσκευασίας, το προϊόν έχει ως βάση νερό εμπλουτισμένο με θρεπτικά στοιχεία και προοριζόμενο να ενσωματωθεί στο διαιτολόγιο.
                  Οδηγίες χρήσης: 50 ml του προϊόντος αραιώνονται με 100 ml νερού ή χυμού.
               
               
                  2106 90 92
               
               
                  Η κατάταξη διέπεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας (ΣΟ) και από το κείμενο των κωδικών ΣΟ 2106, 2106 90 και 2106 90 92.
                  Λόγω της περιεκτικότητάς του σε σάκχαρα και ορισμένα άλλα συστατικά, όπως το σορβικό κάλιο και το κιτρικό οξύ, το προϊόν χρειάζεται αραίωση πριν καταναλωθεί και, συνεπώς, δεν μπορεί να θεωρηθεί ποτό της κλάσης 2202 (βλ. επίσης επεξηγηματικές σημειώσεις της συνδυασμένης ονοματολογίας για το κεφάλαιο 22, Γενικές παρατηρήσεις, δεύτερο εδάφιο).
                  Το προϊόν πρέπει συνεπώς να καταταχθεί ως παρασκεύασμα διατροφής που δεν κατονομάζεται ούτε περιλαμβάνεται αλλού, της κλάσης 2106 (βλ. επίσης επεξηγηματικές σημειώσεις του Εναρμονισμένου Συστήματος για την κλάση 2106 δεύτερο εδάφιο σημείο 7).